Võib julgelt öelda, et olen maist  alates loorberitel lebanud. Olgu suvekuudega kuidas on, eks oli vahepeal palju muudki teha, kuid taaskord on ülim aeg end kokku võtta.  Mul on pikka aega juba mingi romantiline nägemus sellest, kuidas kõik asjad iseenesest paika jooksevad, kui vaid oma uude elamisse ära saab kolitud... No seni ei ole seda veel juhtunud ja minnalaskmismeeleolu on kestnud üle igasuguse piiri liiga kaua.  Tegelikkuses ei ole seal oma kodus ju sugugi kergem mängu- ja õppimisaega leida, pigem vastupidi: koduseid tegemisi  tuleb ju juurde hoopis!  Mängisin täna mõned turniirid - hollika PN Cup freerolli, muid satikaid ja Pacificu päevaturniiri - kõik ebaõnnestusid. 7 cardi ei olnud põhjust mängida - eilsest tappasaamisest oli mõru maitse suus ning crypto kuuboonused hooratud.  Vahelduse mõttes otsustasin proovida hoopis FullTildi väikseid rahalaudu - pole holdemi cashi nii ammu külastanud, et täitsa võõras oli. Kandsin 60 dollarit sisse ja hakkasin 6max 10NL-ist pihta - kolmetunnise töö tulemus oli -12 dollarit.  Tundub, et limiit sai valitud veidi madal tegelikult - avastasin, et olin erakordselt loose ning tagatipuks hakkasin põhjendamatuid gamblimisi ette võtma. Turniirimängijana olen passiivses lauas harjunud esimestel levelitel igasugu kaartidega limpima ja tegin seda paljuski ka rahalauas. Distsipliin on käest ära, seetõttu kavatsen teha algatuseks sealsamas NL10-s 5000 kätt ja siis otsustan, kas lähen oktoobris kõrgemale või võtan ikkagi hoopis STT-d uuesti ette.  MTT-d jäävad muidugi ka mängukavva, sest eks  need ole siiski mu tugevaim külg, aga sealne variatsioon ning see, et alati pole aega 2-6 tundi järjest mängida, sunnivad ka rahalaudades mängimist tõsisemalt kaaluma.